Animal Farm

duimnael|links|Die vlag van Animal Farm waarin die hoef en horing ooreenstem met die hamer en sekel.

Animal Farm (in Afrikaans vertaal as Die opstand) is 'n satiriese roman deur die Britse skrywer George Orwell. Die verhaal kan as 'n fabel of allegorie gesien word en handel oor die Russiese Rewolusie en die kommunistiese samelewing.HAT Taal-en-feitegids, Pearson, Desember 2013, 

Die boek is tydens die Tweede Wêreldoorlog geskryf en in 1945 gepubliseer, hoewel dit tot die einde van die 1950's relatief onbekend was. Dit word tans as 'n klassieke werk beskou.

Dit is in Afrikaans vertaal en verwerk deur Taboureux Bruwer onder die titel Die opstand. Dit is onlangs uitgegee in 'n nuwe Afrikaanse vertaling deur Wium van Zyl onder die titel Diereplaas.

In Animal Farm kritiseer Orwell die totalitêre politieke stelsel van die Sowjetunie na die Oktoberrevolusie. Hy skryf dit na aanleiding van sy waarnemings van Stalinistiese kommuniste tydens die Spaanse Burgeroorlog. Sy ervaringe gedurende die stryd stel hy in Saluut aan Katalonië te boek.

Time-tydskrif het die boek gekies as een van die 100 beste Engelstalige romans (1923 tot 2005);  dit verskyn ook op nommer 31 op die moderne biblioteeklys van beste romans uit die 20ste eeu. Die boek  het 'n Hugo-toekenning in 1996 gewen en is opgeneem in die Great Books of the Western World-keuring.

 Storielyn 
In die boek neem 'n groep diere beheer oor 'n plaas oor om 'n samelewing waar almal gelyk is te vestig. Hulle is moeg om soos die slawe van mense te lewe en neem die mag in eie hande. Dit loop uiteindelik, anders as was die meeste diere gehoop het, op 'n tirannie uit. Die varke neem die leisels oor en beweer dat hulle belangriker en intelligenter is as die res met die frase: "Alle diere is gelyk, maar party diere is meer gelyk as ander" ("All animals are equal, but some animals are more equal than others").

 Betekenis 
Die boek is 'n allegorie oor die gebeure na die rewolusie in die Sowjetunie, en veral die opkoms van die Stalinisme. Baie van die karakters in die boek kan as historiese figure herken word. Joseph Stalin blyk byvoorbeeld in Napoleon herkenbaar te wees. Orwell maak dit eksplisiet in die geval van Napoleon, wat hy in een van sy briewe direk met Stalin verbind.

Bokser, die eens lojale trekperd, beeld die swak opgeleide en ongeskoolde proletariaat uit. Bokser en 'n donkie, Benjamin, word gemanipuleer deur die oorredende argumente van die varke, maar hulle pluk nie die voordeel van die "revolusie" nie. Volgens sommige literatuurkenners kan vergelykings getref word tussen Bokser en die modelwerker Aleksei Stachanov. Daar is ook vier varke in die boek wat Napoleon se beleid teenstaan. Later word die plaas aangeval deur die boere uit die omgewing, gelei deur mnr. Jones. Dit moet Nazi-Duitsland, Finland en ander bondgenote van Duitsland verteenwoordig.

 Verfilming 
Animal Farm is tweemaal verfilm:
 Animal Farm (1954) as 'n animasiefilm, onder regie van John Halas en Joy Batchelor.
 Animal Farm (1999) as 'n speelfilm, onder regie van John Stephenson.

 Verwysings 

 Bronne 


 Eksterne skakels 

 Literapedia Book Notes for Animal Farm by George Orwell


Kategorie:Engelse boeke
Kategorie:Engelse romans